Małgorzata Rosołowska-Pomorska

Małgorzata Urszula Rosołowska-Pomorska (Polonia, 1959ko apirilaren 4a) poloniar enpresaburua, ekonomialaria eta filantropoa da. Galtzerdiak eta pantiak ekoizten dituen Adrian Fabryka Rajstop  enpresaren sortzailea eta jabea da.

 Bizitza 
Małgorzata Rosołowska 1959ko apirilaren 4an jaio zen. 1979an Poznań utzi eta Łódźera aldatu zen Łódźeko Unibertsitatean ekonomia ikasteko. Etxetik kanpo ikasteko diru-sarrera iturria behar zuenez, etxeko josteko makina batekin pantiak egiten hasi zen enpresa txiki baterako lan eginez. Ikasketak amaitu ondoren, enpresa bat sortzeko ideia eduki zuen, baina horretarako lanbide heziketa ikastaro bat egin behar zuen Poloniako Herri Errepublikako legediaren arabera. Horrela, Hanka Sawickaren omenezko Gerrako Baliaezinen Kooperatiban () joskintza ikastaro batean izena eman zuen. Urteko ikastaroa bukatu ondoren, 1984an Dziewiarstwo Maszynowe panti-fabrika sortu zuen, gerora Adrian izena jarriko ziona bere semearen omenez.

Hasieran zailtasunak izan zituen josteko gaiak eta makinak erosteko. Garai hartan Feniks galtzerdi-enpresak arazo ekonomikoek behartuta makinak saltzeari ekin zionez, Małgorzata aukeraz baliatu zen bere enpresarako makineria erosiz. Lehenengo urtean bi langile zituen eta bosgarren urteurrenean, berriz, 20.

2015ean bere konpainiak 200 behargin zituen eta 15 milioi pare panti ekoizten zituen urtero. Gaur egun, Poloniako bigarren panti fabrikarik handiena da eta hilean milioi bat pare panti ekoizten ditu.

 Erreferentziak 

 Kanpo estekak 

Kategoria:Poloniako enpresaburuak
Kategoria:Poloniako ekonomialariak
Kategoria:Poloniako filantropoak